Informasjon til frivillige / medarbeidere som har søkt om å komme til Hogganvik Landsby

Vi har mottatt din søknad om å bli medarbeider i Hogganvik Landsby. I tillegg til vårt søknadsskjema vedlegger jeg litt mer informasjon om livet i Hogganvik Landsby, og detaljer om ytterligere informasjon vi trenger fra deg.

* Hogganvik Landsby ligger ca. 5km. sør for Vikedal, mellom Haugesund og Sauda. I øyeblikket er det rundt 30 personer (voksne og barn) som bor her i fire familiehus. Det er mange nasjonaliteter representert her. (Norsk, engelsk, sveitsisk, tysk, russisk og andre).
* Hogganvik Landsby er et skjermet samfunn der mennesker med behov for spesiell omsorg og såkalte normale mennesker bor og arbeider sammen i en alternativ form for integrering. Det første Camphill- samfunnet ble etablert av den østerrikske legen Karl König i Skottland under andre verdenskrig og har siden spredt seg til mer enn 15 land. Camphill-impulsen er basert på Rudolf Steiners antroposofiske ideer.
* Hogganvik Landsby er i utgangspunktet et jordbrukssamfunn med arbeidslivet konsentrert på gården, gartneriet og skogen. I tillegg, og like viktig, kommer arbeid i hus og verksteder (meieri, snekkerverksted, vevstue)
* Selv om det er klare «arbeidstider», bør livet i Hogganvik Landsby betraktes som en «livsstil» der alle er ansvarlig for livet i husene, det sosiale og kulturelle liv, så vel som arbeid. Dette krever mye av den enkelte og ofte en fullstendig endring av forventninger til hjemmeliv, fritid, etc.
* **Fritid**: Du vil kunne ha en fri helg måned og en halv fridag i uken. I tillegg kan du ta 25 dagers ferie i løpet av 12 måneder. Ferie og fritid må alltid bli arrangert i samarbeid med huset du bor i og din arbeidsplass.
* **Økologi**: Gården drives etter økologiske (organisk) prinsipper, og vi tar sikte på å spise bare økologisk/biodynamisk mat. Vi har et naturlig kloakkrensesystem, der vi ikke ønsker noen kjemikalier. Vi bruker derfor økologiske renholds- og vaskerimidler, såper og sjampo. (Disse vil bli gitt her)
* **Kulturelt og sosialt liv**: Alle som bor i landsbyen er ansvarlig for det kulturelle og sosiale livet. På kveldene har vi aktiviteter som landsbymøter, folkedans, skuespilløving, maling, foredrag, filmer, etc. Vi forsøker å feire de kristne høytidene på en meningsfull måte med skuespill, sang, etc. Der er et introduksjonskurs for nye medarbeidere, og der kan også være studier av antroposofi.
* **Rusmidler**: Bruk av alkohol er ikke tillatt i sosiale sammenhenger i Hogganvik Landsby. Bruk av ulovlige rusmidler vil normalt føre til umiddelbar oppsigelse.
* **Gjester**: Hvis du ønsker å invitere venner eller familie på besøk er det viktig at du drøfter det først med de ansvarlige for huset du bor i. Om de er her mer enn to eller tre dager må de enten hjelpe med noe arbeid, eller betale en symbolsk sum av kr. 150, - per dag for mat og losji.
* **Økonomi**: Hogganvik mottar statsstøtte, og den delen som er satt av til lønn blir fordelt i henhold til individuelle behov. De som kommer til Hogganvik for en kortere periode (3-15 mnd) mottar Nkr. 3.500, - per måned i lommepenger, pluss kost og losji. De som kommer for mindre enn tre måneder får Nkr. 500,-/uke i lommepenger.

Du må selv betale reisen hit og ha nok penger til hjemreisen, med mindre noe annet er avtalt.

* Du kan bruke Hogganvik Landsbys telefoner for inntil kr 100, -. / måned. Det fins wifi i alle hus.
* **Innkvarteringen** er enkel, vanligvis ett rom i et av familiehusene.
* **Kjøring og bruk av biler**: Hvis du har førerkort, kan du få tillatelse til å bruke Hogganvik Landsbys biler etter tre måneder. I løpet av denne tiden vil dine kjøreferdigheter bli vurdert av en lokal kjøreskolelærer. Du kan kjøre opp til 150 kilometer i måneden vederlagsfritt, etter dette betaler du kr3,-/km..
* **Forsikring**: Du vil bli dekket av Hogganviks yrkesskadeforsikring
* **Tannbehandling** er ikke inkludert i folketrygden, så vi ber deg om å få tennene sjekket og behandlet før du kommer hit.
* **Klær**: På grunn av de stadige skiftende værforhold, er det viktig å ha nok klær for varmt, kaldt og veldig vått vær. For høytider og andre spesielle anledninger, er det nødvendig å ha «søndagsklær». Klærne skal helst være merket med navn. Arbeidsklær (f.eks. til gården) vil du få her.
* Videre trenger vi en **politiattest** for deg.
* **Reise**: Vi vil sende deg informasjon om hvordan man kommer til Hogganvik Landsby så snart søknaden din er akseptert.

For ytterligere informasjon vennligst kontakt:

Elisabeth Husebø,

Hogganvik Landsby,

Hogganvikvegen 28,

5583 VIKEDAL.

Tlf. 52 76 01 11 eller 52 76 02 81.

Du kan bruke Posten eller sende e-post til med.hogganvik@camphill.no